ශානි අබේසේකර අපරාධ පරීක්ෂණ දෙපාර්තමේන්තුවේ විමර්ශණවලට අදාළ කරුණු සම්බන්ධයෙන් පාර්ලිමේන්තු මන්ත්‍රී රංජන් රාමනායක සමඟ පැවැත් වූ දුරකතන සංවාදයෙන් පොලිස් දෙපාර්තමේන්තුව අපකීර්තියට ලක් කිරීම හේතුවෙනුයි මොහුගේ සේවය අත්හිටුවා ඇත්තේ.අපරාධ පරීක්ෂණ දෙපාර්තමේන්තුව පසුගිය රජය සමයේ සිදුකළ ඇතැම් පරීක්ෂණ පක්ෂග්‍රාහීව සිදුකර ඇති බවට එල්ල වූ චෝදනා මත ජාතික පොලිස් කොමිසමෙන් පරීක්ෂණයක් ආරම්භ කර එම විමර්ශනයට අදාළව ශානි අබේසේකර මීට මාසයකට පමණ පෙර ගාල්ල නියෝජ්‍ය පොලිස්පතිවරයාගේ පෞද්ගලික සහකාර වශයෙන් මාරු කර යවා තිබුණා.මේ අතර පාර්ලිමේන්තු මන්ත්‍රී රන්ජන් රාමනායකගේ ආන්දෝලනාත්මක ජංගම දුරකතන හ`ඩපට සම්බන්ධයෙන් කොළඹ අපරාධ කොට්ඨාශය විශේෂ විමර්ශනයක් ආරම්භ කර තිබෙනවා.